Annapurna-massivet sett fra Phewa Lake.
Annapurna Himal sett fra nordøst, med Annapurna II til venstre. Annapurna I er toppen lengst til høyre.
**Annapurna** (også **Annapurna Himal**) er et 55 kilometer vidt fjellmassiv i Himalaya. Det høyeste punktet, **Annapurna I**, ligger 8091 moh. noe som gjør det til verdens tiende høyeste fjell. I 1980 ble høyden oppgitt til 8078 meter.

Annapurna ligger i Nepal, og navnet er sanskrit for «Innhøstingens Gudinne» eller fruktbarhetsgudinnen. Administrativt ligger kjeden på østgrensa til Myagdi mot Kaski, i *Dhaualagiri sone* i Nepals *Vestregion*. Fjellet går høyt opp inne i Kaski, men toppen på Annapurna I skal være innafor Myagdi.

Annapurna I regnes som et av de farligste fjell i verden å bestige, mye på grunn av svært stor skredfare og fordi klatringen er teknisk vanskelig. Pr. 2018 hadde kun 191 mennesker stått på toppen, og 63 personer har omkommet under forsøk på bestigning av fjellet. Dette gir en dødsrate på hele 33%.

Annapurna I det første fjell over 8000 meter som fikk en vellykket bestigning. Området var lite utforsket og kartene var ufullstendige eller upålitelige. Den 3. juni 1950 sto Maurice Herzog og Louis Lachenal fra en fransk ekspedisjon som de første mennesker på toppen av et av verdens 14 fjell over 8000 meter. Ekspedisjonen hadde noen uker tidligere gitt å nå toppen av Dhaulagiri.

**Annapurna II**, den østligste toppen i massivet, ble først klatret i 1960. I forhold til høyde over havet (7937 moh.), avstand til nærmeste høyere topp (30,5 kilometer til Annapurna I), og primærfaktor (2437 meter) er også Annapurna II et av Himalayas mest overveldende fjell, og det 16. høyeste fjell i verden.

Machapuchare (6993 moh.) er en annen markant topp i Annapurna-massivet. Dette er et av Nepals hellige fjell, og derfor stengt for klatrere.

Annapurna Himal er også kjent for et flott terreng for fotturer. Det finnes tre hovedruter for fotturer i regionen: til Jomsom Muktinath, til Annapurna base camp, og turen rundt hele Annapurna-kjeden. Omkring to tredjedeler av alle fotturister til Nepal drar til Annapurna-regionen. Området er lett tilgjengelig i Himalaya-forstand, det finnes mange hoteller i området, og vandringen her byr på både utsikt til imponerende fjell, og muligheter for å besøke utallige landsbyer underveis.

Den 23. april 2019 besteg, som første nordmann, Håkon Åsvang (49) toppen.[]

Se også
-------

* Liste over verdens høyeste fjell

Referanser
----------

1. ↑  *Bergtatt*. Oslo: Grøndahl og Dreyer. 1992. ISBN 8250419561.
2. ↑  *Naturens underverk: geografisk oppslagsbok*. Oslo: Det Beste. 1980. ISBN 8270100927.
3. 1 2  Gann, Ernest K. (1961). *Ingen vei tilbake*. Oslo: Det Beste.
4. ↑  Steffen, W. (2013). Himalayan Dreaming: Australian mountaineering in the great ranges of Asia, 1922-1990 (p. 593). ANU Press.
5. ↑  Cozens, Claire (18. mars 2010). «Women climbers in Nepal on world record chase» **(engelsk)**. ISSN 0307-1235. Besøkt 4. april 2018.
6. ↑  Herzog, Maurice (1953). *Annapurna: 8000 meter*. Oslo: Nasjonalforlaget.
7. ↑  *Norsk fjellsport 1958*. Oslo: Grøndahl. 1958.

Eksterne lenker
---------------

* (en) Annapurna Himal – kategori av bilder, video eller lyd på Commons Rediger på Wikidata

* (en) Annapurna – galleri av bilder, video eller lyd på Commons Rediger på Wikidata
* Kart over Annapurna-kjeden
* Annapurna på Peakware Arkivert 2. mai 2010 hos Wayback Machine.
* Annapurna I på summitpost.org
* Annapurna Base Camp fotogalleri
* Annapurna Base Camp Trek av Rangan Datta

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** NKC **·** GeoNames
 |



| * v
* d
* r
Verdens fjell over 8000 meter |
| --- |
| 
* Mount Everest
* K2
* Kanchenjunga
* Lhotse
* Makalu
* Cho Oyu
* Dhaulagiri
* Manaslu
* Nanga Parbat
* Annapurna
* Gasherbrum I
* Broad Peak
* Gasherbrum II
* Shishapangma

 |  |